**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APSTIPRINĀTS**

ar Limbažu novada domes

22.08.2024. sēdes lēmumu Nr.598

(protokols Nr.16, 20.)

**Limbažu novada pašvaldības konkursa**

**“Limbažu novada Gada uzņēmums”**

**nolikums**

1. **Vispārīgie jautājumi**
2. Limbažu novada pašvaldības konkursa “Limbažu novada Gada uzņēmums” nolikums (turpmāk - Nolikums) paredz Limbažu novada pašvaldības (turpmāk - Pašvaldība) konkursa “Limbažu novada Gada uzņēmums” (turpmāk – Konkurss) organizācijas un norises kārtību.
3. Konkursa mērķis ir apzināt un godināt Limbažu novada uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides un ekonomisko attīstību Limbažu novadā. Veicināt Limbažu novada uzņēmēju atpazīstamību, popularizējot labās uzņēmējdarbības prakses piemērus novadā, stiprināt lokālpatriotismu un veicināt sabiedrības izpratni par uzņēmējdarbību.
4. Konkursu organizē Pašvaldība. Finanšu līdzekļi Konkursa organizēšanas izdevumu segšanai tiek paredzēti no Pašvaldība kārtējā gada budžeta.
5. Konkursa rīkotāja pilnvarotā kontaktpersona ir Limbažu novada pašvaldības Centrālās pārvaldes Attīstības un projektu nodaļas Uzņēmējdarbības attīstības speciālists (turpmāk – Kontaktpersona).
6. Pretendenti dalībai Konkursā var būt komersanti, individuālie darba veicēji un saimnieciskās darbības veicēji, kuri savu uzņēmējdarbības veikšanu reģistrējuši Limbažu novadā (turpmāk -Pretendents).
7. Konkursa uzvarētājs ir Pretendents, kurš saņēmis vislielāko punktu skaitu, bet vismaz vairāk kā pusi no kopējā punktu skaita, izņemot, nominācijā Gada lielākais Iedzīvotāju ienākuma nodokļu maksātājs, kur uzvarētājs tiek noteikts pēc samaksātā Iedzīvotāju ienākumu nodokļu apmēra pagājušajā gadā (turpmāk – Konkursa uzvarētājs)
8. Konkursa vērtēšanas komisijas sastāvā ir 6 komisijas locekļi, tai skaitā komisijas priekšsēdētājs un tā vietnieks. Komisijas sastāvs noteikts Nolikuma IV. nodaļā (turpmāk – Komisija).
9. Ar Nolikumu var iepazīties Pašvaldības interneta vietnē www.limbazunovads.lv un Limbažu novada pašvaldībā Rīgas ielā 16, Limbaži, Limbažu nov., sazinoties pa e-pastu: pasts@limbazunovads.lv vai tālr. nr. +371 64023003, +371 28398978.

1. **Pretendenti dalībai Konkursā**
2. Konkursā nevar piedalīties uzņēmumi, kuru kapitāldaļu turētāji ir valsts vai Pašvaldība.
3. Pretendentiem jābūt reģistrētiem Valsts ieņēmuma dienestā, kā nodokļu maksātājiem un uz Konkursa pieteikumu izvērtēšanas brīdi Valsts ieņēmuma dienesta administrēto nodokļu parāds nepārsniedz 150,00 EUR, nav uzsākts maksātnespējas process, nav izbeigta uzņēmuma saimnieciskā darbība, neatrodas likvidācijas procesā.
4. **Konkursa norise**
5. Konkurss norisinās katru gadu. Konkursa uzvarētāji tiek godināti pasākuma “Limbažu novada uzņēmēju forums” ietvaros. Vērtēšanas periods, par kuru piešķir balvu, ir iepriekšējais gads.
6. Pretendentu pieteikšana Konkursam notiek, saskaņā ar Limbažu novada domes lēmumā noteikto termiņu.
7. Informācija par Konkursu un tā rezultātiem tiek publicēta Pašvaldības tīmekļvietnē www.limbazunovads.lv, Pašvaldības informatīvajā izdevumā “Limbažu novada ziņas”.
8. Apbalvošanas laikā var notikt foto vai video fiksācija. Fotogrāfijas un video materiāli var tikt ievietoti pašvaldības informatīvajos kanālos – ikmēneša informatīvajā izdevumā, Pašvaldības tīmekļvietnē www.limbazunovads.lv, sociālajos tīklos, televīzijā un laikrakstā “Auseklis”.
9. Pretendentus var izvirzīt jebkura fiziska un juridiska persona, aizpildot pieteikuma anketu (Pielikums Nr.1) (turpmāk – Pieteikums) vienā no piedāvātajiem formātiem:
   1. elektroniski tīmekļvietnē www.limbazunovads.lv;
   2. papīra formātā Pašvaldības Limbažu klientu apkalpošanas centrā, Alojas un Salacgrīvas valsts un pašvaldību vienotajos klientu apkalpošanas centros, pagastu pakalpojuma sniegšanas centros, bibliotēkās, tūrisma informācijas centros;
   3. elektroniski nosūtot uz e-pastu pasts@limbazunovads.lv.
10. Pretendentus var izvirzīt visās nominācijās, izņemot, nominācijā Gada lielākais Iedzīvotāju ienākuma nodokļu maksātājs, kur uzvarētājs tiks noteikts pēc lielākā samaksātā Iedzīvotāju ienākumu nodokļu apmēra pagājušajā gadā.
11. Aptaujas rezultātu apkopošanu un nepieciešamo papildinformācijas noskaidrošanu veic Kontaktpersona. Kontaktpersona un Komisija papildus informācijas iegūšanai var izmantot masu saziņas līdzekļos pieejamo informāciju par Pretendentiem, sazināties ar izvirzītajiem Pretendentiem, valsts iestādēm u.c. organizācijām, kurām ir pieejami dati par Pretendentu un var šādu informāciju sniegt Pašvaldībai Konkursa Pretendentu izvērtēšanai.
12. Pēc nepieciešamības Konkursa vērtēšanas komisija var apmeklēt Pretendentus klātienē, par to iepriekš vienojoties ar Pretendentu. Pašvaldība ir tiesīga filmēt un fotografēt vērtējamos objektus. Iegūtie materiāli un fotogrāfijas var tikt izmantoti noslēguma pasākumā un publicēšanai medijos.
13. Pieteikumu anketās izvirzīto Pretendentu apkopojumu nominācijās un Konkursa uzvarētājus nominācijās publicē Pašvaldības informatīvajā izdevumā “Limbažu novada ziņas” un tīmekļvietnē www.limbazunovads.lv.
14. Komisija var lemt nevērtēt Pieteikumu, ja tajā nav norādīts pamatojums, kas balstīts uz noteiktās nominācijas kritērijiem.
15. **Komisijas sastāvs**
16. Konkursa nomināciju Pretendentus vērtē un lēmumu par uzvarētājiem pieņem Komisija.
17. Komisijas sastāvā ir 6 komisijas locekļi, tai skaitā komisijas priekšsēdētājs un tā vietnieks:
    1. Komisijas priekšsēdētājs - Limbažu novada pašvaldības domes priekšsēdētājs;
    2. Komisijas priekšsēdētāja vietnieks – Limbažu novada pašvaldības domes priekšsēdētāja 1. vietnieks;
    3. Komisijas loceklis – Limbažu novada pašvaldības aģentūras “LAUTA” direktors;
    4. Komisijas loceklis - Limbažu novada pašvaldības Centrālās pārvaldes Attīstības un projektu nodaļas vadītājs;
    5. Komisijas loceklis – Limbažu novada uzņēmēju konsultatīvās padome priekšsēdētājs vai viņa deleģēts pārstāvis;
    6. Komisijas loceklis - LLKC Limbažu biroja pārstāvis.
18. Komisijā ar informatīvu atbalstu līdzdarbojas Kontaktpersona.
19. Komisija ir lemttiesīga, ja tās sēdē piedalās vairāk nekā puse no Komisijas locekļiem. Komisija lēmumus pieņem ar vienkāršu balsu vairākumu. Katram komisijas loceklim ir viena balss. Ja lemšanā balsu skaits dalās uz pusēm, tad noteicošā balss pieder Komisijas priekšsēdētājam.
20. Komisijas loceklis nepiedalās balsojumā konkrētajā nominācijā, ja pastāv interešu konflikts ar Pretendentu.
21. Konkursa vērtēšanas komisijas lēmumu apstiprina ar Limbažu novada pašvaldības domes sēdes lēmumu.
22. Komisija patstāvīgi vienojas par sava darba organizāciju. Komisijas sēdes vada Komisijas priekšsēdētājs vai viņa vietnieks. Komisijas sēdes tiek protokolētas, sēdes protokolists ir Kontaktpersona. Protokolu paraksta sēdes protokolists un Komisijas priekšsēdētājs.
23. Komisijai ir tiesības savā darbā pieaicināt ekspertus.
24. **Konkursa nominācijas un pretendentu vērtēšana**
25. Vērtēšana norisinās vērtēšanas kārtās:
    1. Pirmajā vērtēšanas kārtā Kontaktpersona pārliecinās par visu anketās izvirzīto Pretendentu atbilstību Nolikuma kritērijiem. Pretendenti, kuri atbilst iepriekš minētajiem kritērijiem, rakstiski apliecina savu dalību Konkursā. Ja Pretendents atsakās no dalības Konkursā, tad attiecīgais Pretendents tālāk netiek vērtēts. Par Pretendentiem, kuri apliecinājuši savu dalību Konkursā, tiek sagatavots anketu apkopojums, kurā tiek norādīta pieteikumu anketās sniegtā informācija un papildinformācija atbilstoši vērtēšanas kritērijiem (Pielikums Nr. 2).
    2. Otrajā vērtēšanas kārtā Konkursa vērtēšanas komisija izvērtē Pirmajā vērtēšanas kārtā izvirzītos Pretendentus atbilstoši vērtēšanas kritērijiem (Pielikums Nr. 2), kopīgi aizpildot vienu vērtēšanas kritēriju veidlapu par katru Pretendentu katrā nominācijā, izņemot nominācijā Gada lielākais Iedzīvotāju ienākuma nodokļa maksātājs. Katrā nominācijā uzvar tas Pretendents, kurš saņēmis vislielāko punktu skaitu.
26. Konkursa nozaru un tematisko nomināciju, Pretendentu atbilstību Konkursa nolikumam izvērtē Komisija.Komisija ir tiesīga nepiešķirt balvas kādā no nominācijām, ja ir izvirzīti mazāk kā divi Pretendenti, saņemtais punktu skaits ir mazāks nekā puse un ja neatbilst Nolikumā noteiktajām Konkursa prasībām. Komisija ir tiesīga apvienot nominācijas pēc saviem ieskatiem.
27. Konkursam ir šādas nominācijas:
    1. GADA JAUNAIS UZŅĒMĒJS;
    2. GADA LAUKSAIMNIEKS;
    3. GADA TŪRISMA UZŅĒMĒJS;
    4. GADA EKSPORTĒTĀJS;
    5. GADA MĀJRAŽOTĀJS/AMATNIEKS;
    6. GADA LIELĀKAIS IEDZĪVOTĀJU IENĀKUMA NODOKĻA MAKSĀTĀJS;
    7. GADA ĢIMENES UZŅĒMUMS;
    8. GADA INVESTĪCIJA;
    9. GADA ILGTSPĒJĪGĀKAIS UZŅĒMUMS;
    10. GADA SMU (skolēnu mācību uzņēmums).
28. Pārzinis: Limbažu novada pašvaldība, juridiskā adrese: Rīgas iela 16, Limbaži, Limbažu novads, LV-4001. Personas datu apstrādes nolūki: personas datu apstrādi veic sabiedrības informēšanai. Personas ir tiesīgas jebkurā laikā lūgt dzēst savus datus.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PIELIKUMS NR.1**

Limbažu novada pašvaldības konkursa

“Limbažu novada Gada uzņēmums”

22.08.2024. nolikumam

**Konkursa “Limbažu novada gada uzņēmums”**

**Pretendentu pieteikuma**

**ANKETA**

Limbažu novada pašvaldība organizē konkursu **“Limbažu novada Gada uzņēmums”** ar mērķi apzināt un godināt Limbažu novada uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides un ekonomisko attīstību Limbažu novadā. Veicināt Limbažu novada uzņēmēju atpazīstamību, popularizējot labās uzņēmējdarbības prakses piemērus novadā un stiprināt lokālpatriotismu.

Jebkurai fiziskai un juridiskai personai tiek piedāvāta iespēja izvirzīt pretendentus balvas saņemšanai aizpildot anketu. Pretendentu izvirzīšana katrā no nominācijām **nav obligāta.** Tiks ņemtas vērā anketas, kurās izvirzīts vismaz viens pretendents kādā no nominācijām, ir ierakstīts pamatojums un anketas iesniedzēja dati.

|  |  |  |
| --- | --- | --- |
| **GADA JAUNAIS UZŅĒMUMS** | **PRETENDENTA NOSAUKUMS** | **PRETENDENTA KONTAKTI** (tel./e-pasts) |
|  |  |
| **Pamatojums:**   * Inovatīva, kvalitatīva produkta radīšana, ieviešana. Produktu klāsta pieaugums, daudzveidība. Produkts ir jaunums Limbažu novadā. * Konkurētspējas saglabāšana (uzņēmēja spēja saglabāt konkurētspēju savā nozarē, spēja pielāgoties mainīgajiem tirgus apstākļiem un jauniem izaicinājumiem ) * Perspektīva uzņēmuma nākotnes attīstībai/ izaugsmes iespējas * Mārketinga aktivitātes jaunā produkta / pakalpojuma virzīšanai tirgū | **Pamatojums:** | |
| **GADA LAUKSAIMNIEKS** | **PRETENDENTA NOSAUKUMS** | **PRETENDENTA KONTAKTI** (tel./e-pasts) |
|  |  |
| **Pamatojums:**   * Investīcijas ražošanas iekārtās, tehnoloģijās, nekustamajos īpašumos u.tml. * Inovāciju ieviešana un ilgtspēja (ievieš un pielieto jaunākās inovācijas un ilgtspējas prakses saimniekošanā, digitālo tehnoloģiju izmantošana lauksaimniecībā, piemēram, lauksaimniecības programmatūras, droni, sensori, augsnes veselības uzturēšanu, ūdens resursu pārvaldību, atjaunojamo energoresursu izmantošanu u.tml.) * Nodarbojas vai daļēji nodarbojas ar bioloģisko lauksaimniecību | **Pamatojums:** | |
| **GADA TŪRISMA PRODUKTS** | **PRETENDENTA NOSAUKUMS** | **PRETENDENTA KONTAKTI** (tel./e-pasts) |
|  |  |
| **Pamatojums:**   * Inovācijas un radošums (produkta jaunievedumi un radoši risinājumi, kas izceļ to starp citiem tirgū pieejamajiem produktiem, spēja piedāvāt unikālu un neaizmirstamu pieredzi tūristiem) * Kvalitāte un klientu apmierinātība (klientu atsauksmes un apmierinātības līmenis, servisa un apkalpošanas kvalitāte) * Mārketings un atpazīstamība (mārketinga stratēģijas efektivitāte un tās spēju piesaistīt tūristus, produkta zīmola atpazīstamība) * Limbažu novada popularizēšana (popularizē citus novada tūrisma objektus, daļa no kāda maršruta pietur punktiem, produkts pieejams visu gadu u.tml.) | **Pamatojums:** | |
| **GADA EKSPORTĒTĀJS** | **PRETENDENTA NOSAUKUMS** | **PRETENDENTA KONTAKTI** (tel./e-pasts) |
|  |  |
| **Pamatojums:**   * Eksporta valstu skaits * Inovācijas un produktu pielāgošana (produktu izveide un pielāgošana, lai atbilstu ārvalstu tirgu prasībām un vajadzībām) * Starptautiskie sertifikāti, atbilstība starptautiskajiem kvalitātes standartiem, kvalitātes kontrole | **Pamatojums:** | |
| **GADA MĀJRAŽOTĀJS/AMATNIEKS** | **PRETENDENTA NOSAUKUMS** | **PRETENDENTA KONTAKTI** (tel./e-pasts) |
|  |  |
| **Pamatojums:**   * Produkta kvalitāte, oriģinalitāte, unikalitāte, ilgtspējīgums, radošums, jaunu produktu radīšana * Sadarbojas ar citiem uzņēmumiem, piegādātājiem, amatniekiem, vietējo kopienu un iesaistās tās aktivitātēs. * Dalība un aktivitāte izstādēs, tirdziņos u.tml. pasākumos | **Pamatojums:** | |
| **GADA ĢIMENES UZŅĒMUMS** | **PRETENDENTA NOSAUKUMS** | **PRETENDENTA KONTAKTI** (tel./e-pasts) |
|  |  |
| **Pamatojums:**   * Paaudžu iesaiste (cik veiksmīgi uzņēmums ir spējis nodot vadību no vienas paaudzes uz nākamo, saglabājot ģimenes tradīcijas un vērtības) * Ģimenes locekļu iesaiste (cik daudz ģimenes locekļu ir aktīvi iesaistīti uzņēmuma vadībā un darbībā) * Īsteno sociālās atbildības iniciatīvas | **Pamatojums:** | |
| **GADA INVESTĪCIJA** | **PRETENDENTA NOSAUKUMS** | **PRETENDENTA KONTAKTI** (tel./e-pasts) |
|  |  |
| **Pamatojums:**   * Investīcijas ražošanas iekārtās, tehnoloģijās, nekustamajos īpašumos u.tml. * Produktu klāsta pieaugums, kas saistīts ar investīcijām, daudzveidība, inovācijas. | **Pamatojums:** | |
| **GADA ILGTSPĒJĪGĀKAIS UZŅĒMUMS** | **PRETENDENTA NOSAUKUMS** | **PRETENDENTA KONTAKTI** (tel./e-pasts) |
|  |  |
| **Pamatojums:**   * Ilgtspējīga prakse, resursu pārvaldība un sakoptība (Efektīvi izmantot dabas resursus, samazinot resursu patēriņu (piemēram, enerģijas, ūdens) un optimizējot ražošanas procesus. Samazina, atkārtoti izmanto un pārstrādā atkritumus.) * Atjaunojamo energoresursu izmantošana un energoefektivitāte (Izmanto atjaunojamos energoresursus, piemēram, saules, vēja vai biomasas enerģiju. Samazina enerģijas patēriņu un emisijas.) * Produktu un pakalpojumu ilgtspēja (Videi draudzīgi un ilgtspējīgi produkti un pakalpojumi visā to dzīves ciklā. Ir starptautiski atzīti ekomarķējumi vai ilgtspējības sertifikāti) * Ilgtspējīga piegādes ķēde (Videi draudzīgi piegādātāji/ sadarbības partneri. Izejmateriālu piegādes ķēdes pārvaldība) * Iesaiste sabiedrībai nozīmīgu lēmumu pieņemšanā, sabiedrības iniciatīvās | **Pamatojums:** | |
| **GADA SMU (skolēnu mācību uzņēmums)** | **PRETENDENTA NOSAUKUMS** | **PRETENDENTA KONTAKTI** (tel./e-pasts) |
|  |  |
| **Pamatojums:**   * Uzņēmējdarbības ideja un tās realizācija (Idejas oriģinalitāte un radošums. Veiksmīgas idejas realizācija un pārvēršana par reālu produktu) * Dalība tirdziņos * Perspektīva nākotnes attīstībai (Iespēja, ka SMU savu darbību turpinās vai jau turpina kā uzņēmums) | **Pamatojums:** | |

Pieteikuma formu aizpildīja: \_\_\_\_\_\_\_\_\_\_\_\_\_\_\_\_\_\_\_\_ Tālrunis/e-pasts: \_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds)*

Lūdzam aizpildīto drukāto anketu personīgi nogādāt Limbažu novada pašvaldības Limbažu klientu apkalpošanas centrā, Alojas un Salacgrīvas valsts un pašvaldību vienotajos klientu apkalpošanas centros, pagastu pakalpojumu sniegšanas centros, bibliotēkās, tūrisma informācijas centros vai elektroniski nosūtot uz e-pastu: pasts@limbazunovads.lv.

**PIELIKUMS NR.2**

Limbažu novada pašvaldības konkursa

“Limbažu novada Gada uzņēmums”

22.08.2024. nolikumam

**Nomināciju vērtēšanas kritēriji**

**GADA JAUNAIS UZŅĒMĒJS**

Balvu saņem uzņēmums vai uzņēmējs, kurš savu saimnieciskās darbības uzsākšanu reģistrējis ne agrāk kā 2 gadus, skaitot no Konkursa vērtēšanas gada.

|  |  |  |  |  |
| --- | --- | --- | --- | --- |
| Nr. p.k. | Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| 1. | Finansiālā izaugsme - neto apgrozījuma pieaugums *(vērtēšanas gads attiecībā pret iepriekšējo gadu)* | 5 |  |  |
| 2. | Inovatīva, kvalitatīva produkta radīšana, ieviešana. Produktu klāsta pieaugums, daudzveidība. Produkts ir jaunums Limbažu novadā. | 5 |  |  |
| 3. | Konkurētspējas saglabāšana *(uzņēmēja spēja saglabāt konkurētspēju savā nozarē, spēja pielāgoties mainīgajiem tirgus apstākļiem un jauniem izaicinājumiem )* | 5 |  |  |
| 4. | Perspektīva uzņēmuma nākotnes attīstībai/ izaugsmes iespējas | 3 |  |  |
| 5. | Mārketinga aktivitātes jaunā produkta / pakalpojuma virzīšanai tirgū | 3 |  |  |
|  | **Kopā** | **21** |  |  |

**GADA LAUKSAIMNIEKS**

Balvu saņem lauksaimniecības uzņēmums, kuram ir stabili un izaugsmi raksturojoši rādītāji pret iepriekšējo gadu, izveidota ilgtspējīga un moderna saimniekošanas prakse lauksaimniecībā.

|  |  |  |  |  |
| --- | --- | --- | --- | --- |
| Nr. p.k. | Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| 1. | Finansiālā izaugsme - neto apgrozījuma pieaugums *(vērtēšanas gads attiecībā pret iepriekšējo gadu)* | 5 |  |  |
| 2. | Investīcijas ražošanas iekārtās, tehnoloģijās, nekustamajos īpašumos u.tml. *(bilance – ilgtermiņa ieguldījumi kopā EUR)* | 5 |  |  |
| 3. | Inovāciju ieviešana un ilgtspēja *(ievieš un pielieto jaunākās inovācijas un ilgtspējas prakses saimniekošanā, digitālo tehnoloģiju izmantošana lauksaimniecībā, piemēram, lauksaimniecības programmatūras, droni, sensori, augsnes veselības uzturēšanu, ūdens resursu pārvaldību, atjaunojamo energoresursu izmantošanu u.tml.)* | 5 |  |  |
| 4. | Nodarbojas vai daļēji nodarbojas ar bioloģisko lauksaimniecību | 3 |  |  |
|  | **Kopā** | **18** |  |  |

**GADA TŪRISMA UZŅĒMĒJS**

Balvu saņem tūrisma uzņēmums vai uzņēmējs, kurš ir radījis jaunu konkurētspējīgu tūrisma produktu vai galamērķi un ar savu kvalitāti veicina tā attīstību un ilgtspēju, kā arī popularizē Limbažu novadu.

|  |  |  |  |  |
| --- | --- | --- | --- | --- |
| Nr. p.k. | Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| 1. | Inovācijas un radošums *(produkta jaunievedumi un radoši risinājumi, kas izceļ to starp citiem tirgū pieejamajiem produktiem, spēja piedāvāt unikālu un neaizmirstamu pieredzi tūristiem)* | 5 |  |  |
| 2. | Kvalitāte un klientu apmierinātība *(klientu atsauksmes un apmierinātības līmenis, servisa un apkalpošanas kvalitāte)* | 5 |  |  |
| 3. | Mārketings un atpazīstamība *(mārketinga stratēģijas efektivitāte un tās spēju piesaistīt tūristus, produkta zīmola atpazīstamība)* | 5 |  |  |
| 4. | Apmeklētāju skaits gadā | 5 |  |  |
| 5. | Limbažu novada popularizēšana *(popularizē citus novada tūrisma objektus, daļa no kāda maršruta pietur punktiem, produkts pieejams visu gadu u.tml.)* | 3 |  |  |
|  | **Kopā** | **23** |  |  |

**GADA EKSPORTĒTĀJS**

Balvu saņem uzņēmums vai uzņēmējs, kuram aizvadītajā gadā ievērojami pieaudzis eksporta apjoms, radīts jauns inovatīvs un perspektīvs eksporta produkts vai pakalpojums.

|  |  |  |  |  |
| --- | --- | --- | --- | --- |
| Nr. p.k. | Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| 1. | Finansiālā izaugsme - neto apgrozījuma pieaugums *(vērtēšanas gads attiecībā pret iepriekšējo gadu)* | 5 |  |  |
| 2. | Eksporta neto apgrozījuma pieaugums *(vērtēšanas gads attiecībā pret iepriekšējo gadu)* | 5 |  |  |
| 3. | Eksporta valstu skaits | 5 |  |  |
| 4. | Inovācijas un produktu pielāgošana *(produktu izveide un pielāgošana, lai atbilstu ārvalstu tirgu prasībām un vajadzībām)* | 5 |  |  |
| 5. | Starptautiskie sertifikāti, atbilstība starptautiskajiem kvalitātes standartiem, kvalitātes kontrole | 3 |  |  |
|  | **Kopā** | **23** |  |  |

**GADA MĀJRAŽOTĀJS/AMATNIEKS**

Balvu saņem saimnieciskās darbības veicējs, kurš piedāvā augstas kvalitātes un/vai unikālus mājražošanas vai amatniecības produktus.

|  |  |  |  |  |
| --- | --- | --- | --- | --- |
| Nr. p.k. | Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| 1. | Finansiālā izaugsme - neto apgrozījuma pieaugums *(vērtēšanas gads attiecībā pret iepriekšējo gadu)* | 5 |  |  |
| 2. | Produkta kvalitāte, oriģinalitāte, unikalitāte, ilgtspējīgums, radošums, jaunu produktu radīšana | 5 |  |  |
| 3. | Sadarbojas ar citiem uzņēmumiem, piegādātājiem, amatniekiem, vietējo kopienu un iesaistās tās aktivitātēs. | 3 |  |  |
| 4. | Dalība un aktivitāte izstādēs, tirdziņos u.tml. pasākumos | 3 |  |  |
|  | **Kopā** | **16** |  |  |

**GADA LIELĀKAIS IEDZĪVOTĀJU IENĀKUMA NODOKĻA MAKSĀTĀJS**

Balvu saņem uzņēmums vai uzņēmējs, kurš aizvadītajā gadā bijis Limbažu novada lielākais Iedzīvotāju ienākuma nodokļu maksātājs pēc statistikas datiem. Papildu kritēriji netiek noteikti, šajā nominācijā pretendentus iedzīvotāji neizvirza.

**GADA ĢIMENES UZŅĒMUMS**

Balvu saņem uzņēmums, kura vadības un darbinieku sastāvā ir ģimenes locekļi un aizvadītajā gadā ievērojami uzlabojis savu darbību.

|  |  |  |  |  |
| --- | --- | --- | --- | --- |
| Nr. p.k. | Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| 1. | Finansiālā izaugsme - neto apgrozījuma pieaugums *(vērtēšanas gads attiecībā pret iepriekšējo gadu)* | 5 |  |  |
| 2. | Paaudžu iesaiste *(cik veiksmīgi uzņēmums ir spējis nodot vadību no vienas paaudzes uz nākamo, saglabājot ģimenes tradīcijas un vērtības)* | 5 |  |  |
| 3. | Ģimenes locekļu iesaiste *(cik daudz ģimenes locekļu ir aktīvi iesaistīti uzņēmuma vadībā un darbībā)* | 5 |  |  |
| 4. | Īsteno sociālās atbildības iniciatīvas | 3 |  |  |
|  | **Kopā** | **18** |  |  |

**GADA INVESTĪCIJA**

Balvu iegūst uzņēmums vai uzņēmējs, kurš ir veicis investīcijas uzņēmumā, tādejādi paplašinot un/vai efektivizējot ražošanu un procesus, kā rezultātā veicināta uzņēmuma finansiālā izaugsme un palielināti pārdošanas apjomi.

|  |  |  |  |  |
| --- | --- | --- | --- | --- |
| Nr. p.k. | Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| 1. | Finansiālā izaugsme - neto apgrozījuma pieaugums *(vērtēšanas gads attiecībā pret iepriekšējo gadu)* | 5 |  |  |
| 2. | Investīcijas ražošanas iekārtās, tehnoloģijās, nekustamajos īpašumos u.tml. *(bilance – ilgtermiņa ieguldījumi kopā EUR)* | 5 |  |  |
| 3. | Produktu klāsta pieaugums, kas saistīts ar investīcijām, daudzveidība, inovācijas. | 3 |  |  |
|  | **Kopā** | **13** |  |  |

**GADA ILGTSPĒJĪGĀKAIS UZŅĒMUMS**

Balvu saņem uzņēmums vai uzņēmējs, kurš īsteno ilgtspējības iniciatīvas, kā, videi draudzīgu ražošanu un produktu izstrādi, atbildīgu resursu izmantošanu, optimizāciju

|  |  |  |  |  |
| --- | --- | --- | --- | --- |
| Nr. p.k. | Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| 1. | Ilgtspējīga prakse, resursu pārvaldība un sakoptība *(Efektīvi izmantot dabas resursus, samazinot resursu patēriņu (piemēram, enerģijas, ūdens) un optimizējot ražošanas procesus. Samazina, atkārtoti izmanto un pārstrādā atkritumus.)* | 5 |  |  |
| 2. | Atjaunojamo energoresursu izmantošana un energoefektivitāte *(Izmanto atjaunojamos energoresursus, piemēram, saules, vēja vai biomasas enerģiju. Samazina enerģijas patēriņu un emisijas.)* | 5 |  |  |
| 3. | Produktu un pakalpojumu ilgtspēja *(Videi draudzīgi un ilgtspējīgi produkti un pakalpojumi visā to dzīves ciklā. Ir starptautiski atzīti ekomarķējumi vai ilgtspējības sertifikāti)* | 5 |  |  |
| 4. | Ilgtspējīga piegādes ķēde *(Videi draudzīgi piegādātāji/ sadarbības partneri. Izejmateriālu piegādes ķēdes pārvaldība)* | 3 |  |  |
| 5. | Iesaiste sabiedrībai nozīmīgu lēmumu pieņemšanā, sabiedrības iniciatīvās | 3 |  |  |
|  | **Kopā** | **21** |  |  |

**GADA SMU (skolēnu mācību uzņēmums)**

Balvu saņem skolēnu mācību uzņēmums, kurš realizējis savu ideju izveidojot produktu pārdošanai, kas izceļas starp citiem tirgū piedāvātajiem, kā arī ir aktīvi piedalījies tirdziņos.

|  |  |  |  |  |
| --- | --- | --- | --- | --- |
| Nr. p.k. | Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| 1. | Uzņēmējdarbības ideja un tās realizācija *(Idejas oriģinalitāte un radošums. Veiksmīgas idejas realizācija un pārvēršana par reālu produktu)* | 5 |  |  |
| 2. | Dalība tirdziņos | 5 |  |  |
| 3. | Perspektīva nākotnes attīstībai *(Iespēja, ka SMU savu darbību turpinās vai jau turpina kā uzņēmums)* | 5 |  |  |
|  | **Kopā** | **16** |  |  |